عامر بن فہیرہ

عامر بن فہیرہ کو ابوبکر صدیق نے خرید کر آزاد کیا یہ قبیلہ ازد کے مولدین (عربی النسل)میں سے تھے۔آپ رضی اللہ تعالیٰ عنہ سابقون الاولون میں ہیں۔آپ نے ابتدا ہی میں اسلام قبول کر لیا تھا ۔ہجرت مدینہ کے بعد آپ نے غزوہ بدر اور غزوہ احد میں شرکت کی ۔ واقعہ بئر معونہ میں ستر قراء صحابہ کے ساتھ آپ شہید ہوئے ۔اسد الغابہ فی معرفۃ التمیز الصحابہ، علامہ ابن حجر عسقلانی، جلد3، صفحہ 164،مکتبہ رحمانیہ، لاہور۔
 نام و نسب 
عامرنام، ابوعمرو کنیت ،والد کا نام فہیرہ تھا، یہ طفیل بن عبد اللہ کے غلام تھے جو عائشہ صدیقہ رضی اللہ تعالیٰ عنہا کے اخیافی (والدہ کی طرف) بھائی اور قبیلہ ازد کے ایک ممبر تھے۔کتاب المغازی، باب غزوۃ الرجیع الخ
الإصابة في تمييز الصحابة - عامر بن فهيرة التيميّ 

 اسلام 
عامر بن فہیرہ رضی اللہ تعالیٰ عنہ نے بہت ابتدا ہی میں دعوتِ توحید کو قبول کیا تھا، آنحضرت صل اللہ علیہ وآلہ وسلم اس وقت تک ارقم بن ابی الارقم کے مکان میں پناہ گزین نہیں ہوئے تھے، غلامانہ بے بسی کے ساتھ اس حق پسندی نے قدرت ان کو سخت سے سخت مصائب میں مبتلا کیا، طرح طرح کی اذیتیں پہنچائی گئیں، لیکن آخر وقت تک استقامت کا دامن ہاتھ سے نہ چھوٹا، یہاں تک کہ حضرت ابوبکر صدیق رضی اللہ تعالیٰ عنہ کے دستِ کرم نے قید غلامی سے نجات دلائی۔اسد الغابہ:3/91

 ہجرت 
ہجرت کے موقع پر جب آنحضرت صل اللہ علیہ وآلہ وسلم اور ابوبکرصدیق غارِ ثور میں پوشیدہ ہوئے تو عامر بن فہیرہ کے متعلق یہ خدمت تھی کہ وہ دن بھر مکہ کی چراگاہ میں ابوبکر صدیق رضی اللہ تعالیٰ عنہ کی بکریاں چراتے، شام کو غار کے پاس لے آتے، یہاں ان کا دودھ دوہ کر استعمال کیا جاتا، صبح کے وقت عبد اللہ بن ابی بکر جو عموماً شب کے وقت حاضر ہوکر مکہ کی سرگزشت سنایا کرتے تھے، واپس جاتے تو بکریوں کو ان کے نشانِ قدم پر لے چلتے کہ مشرکین کو کچھ شبہ نہ ہو،صحیح بخاری، کتاب المغازی، باب غزوۃ الرجیع غرض جب یہ قافلہ غارثور سے آگے بڑھا تو ابوبکر نے ان کو اپنے پیچھے بٹھا لیا مدینہ پہنچ کر وہ سعد بن خثیمہ کے مہمان ہوئے اور حارث بن اوس ان کے اسلامی بھائی بنائے گئے۔طبقات ابن سعد، قسم اول جزء ثالث :164ابتداً مدینہ کی آب وہوا جن لوگوں کو راس نہ آئی ان میں سے ایک حضرت عامر بن فہیرہؓ بھی تھے، یہ اس قدر سخت بیمار ہوئے کہ زندگی سے یاس ہو گئی، شدتِ بحران کے وقت یہ اشعار ورد زبان ہوتے تھے:
(اصابہ تذکرہ ابن فہیرہ ؓ)
انی وجدک الموت قبل ذوقہ ان الجبان حتفہ من فوقہ
میں نے موت سے پہلے اس کا مزہ چکھ لیا، بے شک بزدل کی موت اوپر ہی سے ہے
کل امرء مجاھد بطوتہ کالثوریحمی انفہ بروقہ
ہر شخص اپنی طاقت سے کوشش کرتا ہے ، جس طرح بیل اپنی ناک کو سینگ سے محفوظ رکھتا ہے۔
آنحضرت صل اللہ علیہ وآلہ وسلم کو جب مہاجرین کرام ؓ کی علالت کی خبر ملی تو آپ نے دعا فرمائی:
"اے خدا تو مدینہ منورہ کو مکہ مکرمہ کی طرح یا اس سے بھی زیادہ ہمارے لیے پسندیدہ بنا اور اس کو بیماریوں سے پاک کر"
دعا مقبول ہوئی عامر بن فہیرہ ؓ بسترِ علالت سے اُٹھ کھڑے ہوئے ۔
(بخاری باب ہجرت النبی واصحابہ الی المدینہ)
أسد الغابة ي معرفة الصحابة - عامر بن فهيرة 

 غزوات میں شرکت 
غزوۂ بدر و غزوہ احد میں شریک تھے، 4ھ میں رسول اللہ ﷺ نے ستر قاریوں کی ایک جماعت کو مشرکین بئر معونہ کی تبلیغ و تلقین پر مامور فرمایا، عامر بن فہیرہ بھی اس میں شامل تھے قبائل ذکوان وغیرہ نے غداری کے ساتھ اس تمام جماعت کو شہید کر دیا، صرف عمرو بن امیہ ضمری زندہ گرفتار ہوئے، عامر بن طفیل نے ان سے ایک لاش کی طرف اشارہ کرکے پوچھا کہ یہ کون ہے؟ بولے" عامر بن فہیرہؓ " اس نے کہا میں نے ان کو مقتول ہونے کے بعد دیکھا کہ آسمان کی طرف اٹھا لیے گئے، یہاں تک کہ آسمان و زمین کے درمیان بالکل معلق نظر آئے، پھر زمین پر رکھ دیے گئے۔صحیح بخاری کتاب المغازی، باب غزوۃ الرجیع
الطبقات الكبرى لابن سعد - عَامِرُ بْنُ فُهَيْرَةَ (1) 

 عجیب شہادت 
عامر بن فہیرہ کے سینہ سے جس وقت جبار بن سلمی کا نیز ہ پار ہوا تو بے ساختہ ان کی زبان سے نکلا
"خدا کی قسم میں کامیاب ہو گیا"
لاش تڑپ کر آسمان کی طرف بلند ہوئی، ملائکہ نے تجہیز وتکفین کی اور روح اقدس کے لیے اعلی علیین کے دروازے کھول دیے گئے، جبار بن سلمی کو اس کرشمہ قدرت نے سخت متعجب کیا اور وہ متاثر ہوکر مشرف بہ اسلام ہوئے۔طبقات ابن سعد، حصہ مغازی :37
صحيح البخاري» كتاب المغازي» باب غزوة الرجيع ورعل وذكوان وبئر معونة 

 اخلاق 
حضرت عامر بن فہیرہؓ صورت ظاہری کے لحاظ سے گو سیاہ فام حبشی تھے، ذاتی وجاہت کا یہ حال تھا کہ 34 سالہ زندگی کا بڑا حصہ ستم پیشہ آقاؤں کی غلامی میں بسر ہوا ، لیکن فطری جوہر اخلاق ان ظاہری فریب آرائیشوں کا محتاج نہیں، وہ غریبی اور امیری میں ہمیشہ یکساں اپنی چمک دکھاتا ہے، انھوں نے گو ناگوں مصائب و مظالم کے مقابلہ میں جس طرح استقلال و استقامت کا اظہار فرمایا وہ یقینا ًان کے دستارِ فضل کاایک نہایت خوش نما طرہ ہے۔
رازداری کا یہ حال ہے کہ خود رسول اللہ ﷺ نے نازک سے نازک موقع پر ان کو اپنا معتمد علیہ بنایا، شوقِ شہادت نے ان کو دنیا سے بے نیاز کر دیا تھا ،چنانچہ غزوۂ بیرِ معونہ میں جب برچھی جگر سے پار ہو گئی تو یہ کلمہ زبان پر تھا:
فزت واللہ یعنی خدا کی قسم میں کامیاب ہو گیا۔
(طبقات ابن سعدِ حصہ مغازی :37)
الطبقات الكبرى لابن سعد - عَامِرُ بْنُ فُهَيْرَةَ (2) 

 حوالہ جات 

زمرہ:586ء کی پیدائشیں
زمرہ:625ء کی وفیات
زمرہ:اصحاب احد
زمرہ:عرب سابقہ غلام
زمرہ:اصحاب بدر
زمرہ:غیر عرب صحابہ
زمرہ:4ھ کی وفیات
زمرہ:شہداء سریہ بئر معونہ
زمرہ:ازد
زمرہ:624ء کی وفیات